
CENU APTAUJAS NOLIKUMS

“Digitālais pneimatiskais žņaugs”

1. Iepirkuma priekšmets: Digitālais pneimatiskais žņaugs.
2. Iepirkuma mērķis: Gadā vidēji tiek veiktas 250 apakšējo ekstremitāšu operācijas, lai nodrošinātu drošu, asins zuduma neizraisītu darba lauku operācija laikā. Nepieciešams iegādāties digitālo pneimatisko žņaugu.
3. Prasības pretendentam:
· preces piegādes termiņš 6 (sešu) kalendāro nedēļu laikā no pasūtījuma veikšanas dienas;
· garantijas laikā nekvalitatīvas vai līguma noteikumiem neatbilstošas preces nomaiņa pret jaunu - ne ilgāk kā 14 darba dienu laikā no akta par konstatētajiem trūkumiem sastādīšanas dienas;
· piedāvātajām precēm garantijas laiks  ir ne mazāk kā 24 mēneši;
· nododot ekspluatācijā Preci, piegādātājs nodrošina Preces pārbaudi un lietotāju apmācību darbam ar iekārtu, pievienojot lietošanas instrukciju latviešu valodā;
· pretendenta rīcībā ir ne mazāk kā viens servisa inženieris, kurš ir piedāvātās Preces ražotāja apmācīts un sertificēts medicīnas aprīkojuma uzstādīšanai, garantijas remonta un apkopes veikšanai Latvijas Republikā (piedāvājumam jāpievieno ražotāja izsniegtu speciālista sertifikāta kopiju);
· finanšu piedāvājumā pretendentam jāietver visi izdevumi un izmaksas, kas saistītas ar Preces piegādi, transportu, iekārtu nodošanu ekspluatācijā, apmācību, ražotāja noteikto tehnisko apkopju, funkcionālo un elektrodrošības pārbaužu veikšanu, kā arī visu apkopē noteikto apkopes komplektu, materiālu un palīgmateriālu nomaiņu un izmantošanu garantijas periodā;
· visas piedāvātās preces ir jaunas, iepriekš nelietotas un nesatur iepriekš lietotas vai atjaunotas sastāvdaļas vai komponentes;
· pretendentam cenu piedāvājuma iesniegšanas dienā Latvijā vai valstī, kurā tas reģistrēts, nedrīkst būt nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro;
· attiecībā uz pretendentu nedrīkst būt pasludināts maksātnespējas process, apturēta tā saimnieciskā darbība vai piegādātājs tiek likvidēts;
· pretendents nav iekļauts sankciju sarakstos.
4. Iesniedzamie dokumenti:

· Pieteikums par piedalīšanos cenu aptaujā (atbilstoši 1.pielikumam);
· Aizpildīta Tehniskā specifikācija – Finanšu piedāvājuma forma (atbilstoši 2.pielikumam);
· Piedāvājumam jāpievieno Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes Regulas (ES) 2017/745 prasībām atbilstoša ES vai Eiropas Ekonomiskās zonas valstī pilnvarotas institūcijas (notified body – angļu val.) ražotājam izdota CE sertifikāta kopija  un piedāvātas Preces  EK atbilstības deklarācijas kopija;
· Piedāvājumam jāpievieno Preces ražotāja izsniegta autorizācijas vēstule, kas apliecina, ka pretendents ir tiesīgs Preci izplatīt un nodrošināt tās servisu Latvijas Republikā. Ja iesniegti ražotāja autorizēta pārstāvja izsniegti apliecinoši dokumenti, tad tie ir jāpapildina ar ražotāja izdotu dokumentu, kas apliecina šī autorizētā pārstāvja tiesības nodot pilnvarojumu trešajām pusēm ražotāja produkta izplatīšanai.

Iesniedzamos dokumentus paraksta pretendenta pārstāvēttiesīgā persona. Ja iesniedzamos dokumentus paraksta pretendenta pilnvarotā persona, tad piedāvājumam jāpievieno apliecināta pilnvaras kopija.

5. Pieteikuma iesniegšana:

Pretendentam jāiesniedz atbilstoši sagatavoti, aizpildīti un parakstīti Piedāvājumam iesniedzamie dokumenti līdz 03.01.2025. plkst. 12:00 elektroniski, sūtot uz elektroniskā pasta adresi iepirkumi@aslimnica.lv ar norādi “Digitālais pneimatiskais žņaugs”.

6. Kontaktinformācija:

SIA “Rīgas Austrumu klīniskās universitātes slimnīca” Medicīnas iekārtu plānošanas speciāliste Agnija Pone, tālr.nr.: +371 26129712, e-pasts: agnija.praskelevica@aslimnica.lv.

